Шәхси балалар бакчалары ябылырмы, калырмы?

	Моннан берничә ел элек балалар бакчаларына кытлык проблемасын шәхси учреждениеләр төзеп чишеп булачак дигән иде шәһәр мэры Илсур Метшин.  Әмма, кризис белән бәйле рәвештә шәхси балалар бакчалары ябыла башламагае. Балалар оешмалары җитәкчеләре Ассоциациясе рәисе Мариэль Волкова якын киләчәктә ата-аналарның 60 проценты шәхси балалар бакчаларыннан баш тартырга мөмкин дип белдерә. Бу Россия буенча, ә бездә хәлләр ничегрәк?	 Дәүләтнеке. Татарстанның  Мәгариф һәм фән министрлыгы  матбугат үзәге мәгълүматлары буенча, бүген барлыгы 2013 мәктәпкәчә яшьтәге учреждение исәпләнә.  Кечкенә районнарда бу проблема кискен тормаса да, зур шәһәрләрдә, аеруча Казанда балалар бакчалары җитми. Сабый тууга чиратка бассаң да файда юк. Бигрәк тә яшь гаиләләр күпләп төпләнгән Совет, Идел буе районнарында хәлләр мөшкел. Күп ата-ана баласына 3 яше тулып китсә дә, өйдә утырырга мәҗбүр, кайберләре ирексездән шәхси балалар бакчаларын сайлый, нянкалар яллый. Яллар идең дә,  акчаң булса. Кайбер кешенең айлык хезмәт хакы да баланы караган өчен түләүгә җитмәскә мөмкин бит. 
	Эльвира МОЗАФФАР	
Шәһри Казан

	№   |  	


